Orsini
<s>Orsini je ime rimske porodične dinastije čija se geneza može pratiti od kraja 10. vijeka.</s>

<s>Orsini su imali značajnu ulogu u životu Rimske kurije dali su nekoliko kardinala i troje papa; Celestina III, Nikolu III. i Benedikta XIII..</s>

<s>Historija</s>

<s>Osnivač dinastije Orsini bio je Orso Bobone krajem 12. vijeka.</s><s>Orso je bio bliski rođak pape Celestina III i senatora Mattea Rossa koji ga je uveo u svijet 
politike i doveo do pozicije gvelskog lidera u Rimu, što je Orsinije odredilo kao neprijatelje gibelinskih Colonna.</s><s>Tu politiku nastavili su orsinijevski kardinali Giovanni Gaetano (kasniji papa Nikola III.), Matteo Rosso i Napoleone.</s><s>Iako je na konklavi 1305., održanoj nakon smrti pape Bonifacije VIII kardinal Napoleone Orsini, potpuno nenadano odlučio podržati izbor 
Francuza Bertranda de Gota (Klement V.) i kasniju selidbu Rimske kurije u Avignon.</s>

<s>Orsini su u međuvremenu u Rimu nastavili biti ljuti neprijatelji Svetog Rimskog Carstva pa su početkom 14. vijeka pokušali spriječiti ulazak u Rim cara Svetog Rimskog Carstva Heinricha VII.</s><s>U to vrijeme ih je samo epizoda sa senatorom 
Colom Rienzom prisilila na kratko primirje sa tradicionalnim neprijateljima Porodicom Colonna.</s><s>Kad su se pape vratile u Rim, Orsiniji su nastavili biti lojalni prema njima, dajući kuriji sposobne i hrabre vojnike kao što je bili Niccolo i Paolo.</s><s>Orodili su sa Medicijima, kad se Lorenzo Veličanstveni oženio sa Clarice.</s>

<s>Kratkotrajno su pali u nemilost kad ih je stao proganjati Cesare Borgia za komplot protiv pape.</s><s>Orsini su povratili moć i bogatstvo sa Fabiom i Gian Giordanom koji se 1511. izmirio sa Colonnama.</s><s>Napoleone Orsini se hrabro suprostavio njemačkim najamnicima (landsknecht) cara Karla V. za Pljačke Rima - 1527.</s>

<s>Camillo Orsini bio je generalni guverner Papinske Države za pontifikata Pavla IV., a od 1718. za pontifikata pape Klementa XI.</s><s>Orsiniji imaju privilegiju da ih se postavlja za glavne savjetnike papa.</s>

<s>Grane 
Od najstarijih vremena Orsiniji se dijele na brojne familijarne grane od kojih su samo neke, kao one nastale od 13. vijeka nadalje, historijski pouzdane.</s><s>Takva je grana - Monterotondo, senatora Mattea Rossa, nastala od njegova sina Rinalda, koja je egzistirala sve do 1650., takva je i grana kneževa od 
Nole, Pitigliana i Soane nastala od drugog sina Gentilea, i ona treća od kneževina Bracciano i Gravina, nastala od trećeg sina 
Napoleona, koji je postao knez Gravine - 1255.</s><s>Njegovi potomci su kao kneževi Bracciana egzistirali do 1698., dok ona grana koja se vodi pod kneževe Gravine, i dalje živa 
i nastavlja tradiciju Orsinija.</s><s>Od brata Mattea Rossa Napoleona, nastala je grana - kneževa od Manoppella koja je izumrla 1553.</s><s>No grana koja se najviše istakla bila je ona kneževa od Nole, koja je u Južnoj Italiji stekla veliku moć nakon ženidbe Romana Orsinia sa Anastasiom Monfort koja je kao miraz donjela kneževine Pitigliano i Soana.</s>

<s>Grana kneževa od Nole izumrla je 1528., a ona kneževa od Pitigliana 1640.</s>

<s>Pomirenje porodica Orsini - Colonna 
Porodica Orsini bila je poznata po gotovo trajnom sukobu sa porodicom Colonna – najviše radi utjecaja u Rimu.</s><s>Razmirice je dokrajčila bula pape Julija II. iz godine 1511.</s><s>Godine 1571 pak su se vođe obiju obitelji srodili te vjenčali nećakinjama pape Siksta V..</s><s>Ubuduće su historičari zabilježili, da "ni bio sklopljen između kršćanskim knezovima nijedam mir, u kojega ne bi bile uključene po imenu obje porodice".</s>

<s>Značajne crkvene ličnosti</s>

<s>Pape iz porodice Orsini 
Iz porodice Orsini potiče pet papa – ako uzmemo u obzir i prvu dvojicu, za koje podrijetlo nije potpuno sigurno: 
Stjepan II. (752.-757.)
Sveti Pavao I. (757.-767.)
Celestin III. (1191.–1198.)
Nikola III. (1277.–1280.)
Benedikt XIII. (1724.–1730.)</s>

<s>Kardinali 
(Slijede si po vrmenskom redu; u zagradi je godina imenovanja)
 Pietro Orsini (1181);
 Matteo Rubeo Orsini (1262);
 Latino Malabranca Orsini OP (1278);
 Giordano Orsini (1278);
 Napoleone Orsini (1288);
 Francesco Napoleone Orsini (1295);
 Matteo Orsini OP (1327);
 Rinaldo Orsini (1350);
 Giacomo Orsini (1371);
 Poncello Orsini (1378);
 Tommaso Orsini (1382 ali 1385);
 Giordano Orsini (1405);
 Latino di Carlo Orsini (1448);
 Cosma Orsini OSB (1480);
 Giovanni Battista Orsini (1483);
 Franciotto Orsini (1517);
 Flavio Orsini (1565);
 Alessandro Orsini (1615);
 Virginio Orsini (1641);
 Domenico Orsini d'Aragona (1743).</s>

<s>Izvori</s>

<s>Vanjske veze</s>

<s>Orsini</s>

<s>Italijanske porodice
Biografije, Italija
Italijansko plemstvo</s>

